מאז 1990.
ב-1990 החלה מונגוליה ברפורמה פוליטית, וב-1992 נערכו בה בחירות דמוקרטיות ראשונות. מעמדה של המפלגה החל להתערער בבחירות לנשיאות מונגוליה ב-1993 כשפונסלמאגין אוכירבאט, מועמד הגוש הדמוקרטי נבחר לנשיא המדינה.
המפלגה עצמה הפסידה בבחירות 1996 לקואליציית האיחוד הדמוקרטי שהוביל צחיאגיין אלבגדורג'. אחרי ההפסד, נבחר ב-1997 נמברין אנחבאיאר ליושב ראש המפלגה והוביל שינוי בהשקפותיה ואת התנערותה מהאידאולוגיה הקומוניסטית. כיום מציגה עצמה המפלגה כמפלגה סוציאל-דמוקרטית. אנחבאיאר טען כי הוא חסידו של ראש ממשלת בריטניה לשעבר, טוני בלייר. שינוי הכיוון הזה הוביל את המפלגה לניצחון בבחירות 2000, אחריהן שלטה המפלגה במדינה למשך 4 שנים.
MPRP ניצחה בבחירות לפרלמנט בשנת 2000, 2004 ו-2008. בבחירות ב-27 ביוני 2004 איבדה המפלגה כמחצית מכוחה בפרלמנט. עם זאת, מכיוון שהאופוזיציה לא זכתה ברוב גורף, הוקמה "ממשלת אחדות" בין ה-MPRM והגוש הדמוקרטי. ב-22 במאי 2005 נבחר אנחבאיאר לנשיא ברוב של 53.4% מהקולות.
אולם בבחירות 2008 הואשמה המפלגה בזיוף קולות. המחאה נגד תוצאות הבחירות הפכה לאלימה ב-1 ביולי אותה שנה כשמטה המפלגה נשרף והוכרז מצב חירום בן חמישה ימים במדינה, לראשונה בתולדותיה. בזמן המהומות נהרגו חמישה בני אדם, ארבעה מירי ואחד משאיפת פחמן דו-חמצני. שר המשפטים המונגולי העריך כי למעלה מ-220 אזרחים ו-108 אנשי כוחות הביטחון נפצעו. בעקבות המהומות הוקמה ממשלה בין MPRP והגוש הדמוקרטי.
בבחירות לנשיאות מונגוליה ב-2009 ניצח המועמד הדמוקרטי צחיאגיין אלבגדורג' את הנשיא המכהן אנחבאיאר. בינואר 2012 עזבה המפלגה הדמוקרטית את הקואליציה ובבחירות ביוני אותה שנה ניצחה את המפלגה העממית המונגולית שעברה לאופוזיציה. בבחירות לנשיאות ב-2013 ניצח שוב אלבגדורג' את מועמד ה-MPP.
MPP חזרה לשלטון ב-2016 עם 45% מהפרלמנט.
הניצחון בבחירות 2020.
בבחירות לפרלמנט במונגוליה שנערכו ב-24 ביוני 2020 ניצחה המפלגה העממית המונגולית (MPP) את יתר המפלגות כשזכתה בניצחון מוחץ עם 62 מושבים מתוך 76 חברי הפרלמנט. מצע המפלגה כלל שישה פרקים שנגעו להכנסות האוכלוסייה, כלכלה, ממשל, הגנת הסביבה, פיתוח אולן בטור ופיתוח אזורי. זוהי הפעם הראשונה בה מפלגה מקבלת רוב מבין חברי הפרלמנט ובכך לא נדרשת להרכיב קואליציה.
ביקורת על פעילות המפלגה.
מבקרי המפלגה טוענים, כי השינוי באופי הקומוניסטי של ה-MPRM הוא חזיון-שווא, וכי הצלחתה של המפלגה נבעה מיחסי ציבור מוצלחים, ולא כתוצאה מרפורמה אמיתית. טענות נוספות גורסות כי המפלגה שואפת לצנזורה מלאה בכלי התקשורת, וכי אנשי תקשורת מהאופוזיציה נשלחו למאסר. מנהיגי אופוזיציה שונים נשלחו לכלא - ביניהם שרים לשעבר וראש המודיעין המונגולי. המפלגה טוענת כי הם נשפטו בעקבות פעילות בלתי חוקית, אך המתנגדים טוענים כי הסיבה היא פוליטית.
לאודיקה השישית
לאודיקה השישית הייתה בתו של אנטיוכוס הרביעי, שליט הממלכה הסלאוקית בין השנים 175 ל-164 לפנה"ס, ואחותו של אנטיוכוס החמישי, שליט הממלכה הסלאוקית בין השנים 164 ל-162 לפנה"ס.
לאחר שאנטיוכוס החמישי נרצח על ידי דמטריוס הראשון, ברחה לאודיקה מאנטיוכיה, והתגייסה לעזרתו של אלכסנדר באלאס. לאודיקה, יחד עם שר הכספים לשעבר של אנטיוכוס אפיפנס, הראקליאידס הצליחו לשכנע את הסנאט הרומי, תלמי פילומטור, מלך מצרים ושליטים אחרים, שבאלאס היה בנו של אנטיוכוס אפיפנס ויורשו החוקי של אנטיוכוס החמישי (אם כי מקורות היסטוריים טוענים שכל המעורבים בעניין ידעו כי טענתו להיות בנו של אנטיוכוס אפיפנס היא שקרית). תמיכה זו הייתה חיונית במאבקו של באלאס בדמטריוס ואחד מהגורמים החשובים בהשתלטותו על הממלכה הסלאוקית.
רקק&quot;א
הצבא האדום של העובדים והאיכרים
מרשל ברוס מאת'רס
הורלוגין צ'ויבלסאן
הורלוגין צ'ויבלסאן (במונגולית: Хорлоогийн Чойбалсан; 1895 - 26 בינואר 1952) היה המנהיג הקומוניסטי של מונגוליה משנות ה-30 ועד מותו. הוא שירת כראש בית הנבחרים בין השנים 1930-1929, והיה ראש הממשלה בין השנים 1952-1939. נשא בדרגת מרשל של הצבא המונגולי.
הורלוגין היה חסידו של מנהיג ברית המועצות יוסיף סטלין וחיקה את מדיניותו בדרכים רבות. הוא עלה לשלטון בתמיכה סובייטית, כתוצאה מאי שביעות רצונו של סטלין מהמנהיג הקומוניסטי המונגולי פלג'ידין גנדן. גנדן הודח מהשלטון ב-1936 בעקבות סירובו לשתף פעולה עם סטלין, בין השאר בנוגע לכוח צבאי סובייטי על אדמת מונגוליה וחיסול הנזירים הבודהיסטיים. זמן מועט לאחר מכן הוצא גנדן להורג במוסקבה, וצ'ויבלסאן תפס את מקומו.
רבים סבורים כי שלטונו של צ'ויבלסאן הוא האכזרי ביותר בתולדות מונגוליה המודרנית. בתקופת שלטונו חלו רדיפות מצד הממשלה כנגד "אויבי העם" - כלומר, מנהיגים דתיים, אריסטוקרטים ומתנגדים פוליטיים. כיום אין הערכה חד משמעית של ההרוגים כתוצאה מרדיפות אלה. בנוסף, הנהיג צ'ויבלסאן במונגוליה פולחן אישיות על פי מודל סטלין. מצד שני, במהלך תקופת שלטונו, ובסיוע סובייטי, שופרה התשתית המונגולית והוקמו קווי תקשורת וכבישים רבים. כמו כן ננקטו צעדים לצמצום האנלפבתיות במדינה.
צ'ויבלסאן החזיק במשרת ראש הממשלה עד מותו ב-1952. דמותו עדיין שנויה במחלוקת במונגוליה: רבים עדיין מעריצים אותו ומחשיבים אותו כגיבור מונגולי, אך המבקרים מייחסים זאת לתעמולה ולפולחן האישיות. חלק מהמונגולים מאמינים כי צ'ויבלסאן היה שליט-בובה בידי הסובייטים, וכי לא הייתה לו אפשרות אחרת לפעולה. מפלגתו של צ'ויבלסאן, המפלגה המהפכנית העממית של מונגוליה, גינתה חלק מפעולותיו, ביניהן פולחן האישיות, ב-1956.
על שמו נקראה בשנת 1941 העיר צ'ויבלסאן.
החוק הראשון של התרמודינמיקה
החוק הראשון של התרמודינמיקה הוא הכללה של חוק שימור האנרגיה שמוסיפה את האפשרות של שינוי באנרגיה של מערכת דרך מעבר חום אליה או ממנה, ולא רק דרך עבודה. בכך הוא מאפשר הרחבה של מושג שימור האנרגיה מתחום
המכניקה הרגילה לתחום התרמודינמיקה.
מבחינה אינטואיטיבית, החוק אומר שאנרגיה של מערכת מורכבת מהחום שאגור בתוכה ומהיכולת שלה לבצע עבודה. כלומר, באופן בסיסי בטבע, אנרגיה יכולה לבוא לידי ביטוי בצורות של חום או עבודה בלבד ולכן על מנת לחשב את האנרגיה של מערכת יש לסכום שני גדלים שונים אלה.
ניסוח פורמלי.
הניסוח הפורמלי של החוק נתון על ידי:
כאשר formula_2 היא האנרגיה הפנימית של המערכת, formula_3
העבודה שהמערכת ביצעה על הסביבה ו- formula_4
החום שזרם לתוך המערכת.
עבור שינויים אינפיניטיסמאליים החוק נכתב בצורה:
הסימון formula_6 מעיד שהשינויים בחום ובעבודה אינם ביטויים המהווים דיפרנציאל שלם, משום שהחום והעבודה אינן פונקציות מצב של המערכת, התלויות רק במצב הנוכחי של המערכת.
בתהליכים הפיכים אפשר לכתוב את החוק בצורה:
כאשר formula_8 היא הטמפרטורה, formula_9 האנטרופיה, formula_10 הלחץ ו-formula_11 הנפח.
עבודה.
הביטוי לעבודה שנעשתה על המערכת הוא formula_12. ניתן לקבל ביטוי זה על ידי חישוב הגידול בנפח של מערכת לכיוון אחד במרחק formula_13, כנגד לחץ formula_10, כאשר שטח המגע בין המערכת לבין הסביבה הוא formula_15. במקרה זה העבודה האינפיטיסימאלית שהמערכת מבצעת היא:
העבודה שמתבצעת על המערכת שווה בגודלה והפוכה בסימנה לעבודה שהמערכת מבצעת, ולכן הביטוי המתקבל הוא: formula_12.
ניתן להסביר אינטואיטיבית את הערך השלילי של העבודה בכך שכשהמערכת מגדילה את הנפח, הכוח שמופעל עליה פועל נגד כיוון ההתפשטות שלה, ואילו כאשר נפח המערכת קטן, הכוח שמופעל עליה פועל עם כיוון ההתכווצות. לכן הסימן של העבודה שמתבצעת על המערכת יהיה תמיד הפוך לסימן של ההתפשטות: כאשר המערכת מתפשטת נקבל עבודה שלילית, וכאשר היא מתכווצת נקבל עבודה חיובית.
חום.
הביטוי לחום שנכנס למערכת הוא formula_18.
formula_19 אינו דיפרנציאל שלם, כלומר הגודל formula_4 אינו פונקציית מצב, ולכן היה צורך למצוא גודל שהוא כן פונקציית מצב ושעבורו יהיה אפשר לכתוב דיפרנציאל. לשם כך נטבע מושג האנטרופיה.
הסימן הוא חיובי, שכן כאשר זורם חום למערכת, גדלה האנטרופיה שלו.
איברים נוספים.
איבר נוסף שנכנס לחוק לעיתים קשור באפשרות להוצאת או הוספת חלקיקים למערכת. איבר זה הוא
formula_21, כאשר formula_22 הוא מספר החלקיקים מסוג formula_23 במערכת, וformula_24 הוא הפוטנציאל הכימי עבור סוג זה, כך שאפשר לכתוב את החוק כ:
formula_25.
פלג'ידין גנדן
פלג'ידין גנדן (במונגולית Пэлжидийн Гэндэн) (1892 - 26 בנובמבר 1937) היה ראש ממשלת מונגוליה בין השנים 1932–1936.
ילדותו.
פלג'ידין נולד בתת-המחוז חוג'ירט שבאיימאג אובורחאנגאי ב-1892 או 1895 לפי מקורות שונים. ב-1922 הצטרף לליגה המונגולית המהפכנית הצעירה, ושנה מאוחר יותר מונה לראש תא מקומי. הוא השתתף במושב הראשון של החוראל הגדול באולן בטור בנובמבר 1924 כנציג מטעם מחוז אובורחאנגאי. שם, ראש הממשלה המונגולי דאז בלינגין טסרנדור (Balingiin Tserendorj) הבחין בבולטות של פלג'ידין. בהמלצת ראש הממשלה מונה פלג'ידין ליושב ראש בית הנבחרים, ששלטה בענייני היומיום של מונגוליה. הדבר הפך אותו לראש המדינה בפועל של מונגוליה, תפקיד שמילא בין 29 בנובמבר 1924 עד 15 בנובמבר 1927, והוא שימש במקביל כיושב ראש הלשכה המרכזית של האיגודים המרכזיים במונגוליה.
נטייה שמאלה.